pythainlp/thai_wikipedia_clean_20230101 huggingface dataset:
ดาวบันดาล  คือนวนิยายเล่มที่ 4 ผลงานของจอห์น กรีน ตีพิมพ์เมื่อเดือนมกราคม 2012 ผู้เล่าเรื่องคือผู้ป่วยโรคมะเร็งอายุ 16 ปี ชื่อเฮเซล ซึ่งถูกพ่อแม่คะยั้นคะยอให้เข้าร่วมกลุ่มสนับสนุนที่ให้กำลังใจแก่ผู้ป่วยมะเร็ง หลังจากเฮเซลเข้าร่วมกลุ่มอย่างไม่ค่อยเต็มใจนัก ต่อมาก็ได้พบกับออกัสตัส วอเทอร์ส อายุ 17 ปี และรักกัน ออกัสตัสเป็นอดีตนักบาสเกตบอล และเคยเป็นมะเร็งถึงขั้นต้องตัดขาข้างหนึ่ง
ชื่อเรื่อง The Fault in Our Stars ได้รับแรงบันดาลใจจากคำพูดขึ้นชื่อในบทละครของเชกสเปียร์เรื่องจูเลียส ซีซาร์ (องค์ 1, ฉาก 2) เมื่อคาซิอุส (แคชเซียส) กล่าวกับบรูตัสว่า 'The fault, dear Brutus, is not in our stars, / But in ourselves, that we are underlings.' ข้อความส่วนนี้ได้รับการถอดเป็นภาษาไทยโดยศิลปินแห่งชาติ ทวีปวร (ทวีป วรดิลก) ว่า "อันความผิดมิตรเอยเฉลยเอา ใช่ดวงดาวพราวเพราเจ้าบันดาล" บทประพันธ์เรื่องนี้ได้รับการแปลเป็นภาษาไทยโดยเขมรินทร์ พงษ์สุวรรณ ตีพิมพ์โดยสำนักพิมพ์คลาสแอคท์ เมื่อเดือนมีนาคม 2014
ในเดือนมกราคม 2012 บริษัท Fox 2000 ซื้อสิทธิ์ในการนำบทประพันธ์ไปสร้างภาพยนตร์ และเมื่อวันที่ 19 กุมภาพันธ์ 2013 จึงประกาศว่าจอช บูน จะเป็นผู้กำกับภาพยนตร์เรื่องนี้
"ดาวบันดาล" ได้รับคำชื่นชมอย่างสูงจากนักวิจารณ์ คำวิจารณ์ของ"The New York Times" ระบุว่าหนังสือเล่มนี้คือ "การผสานระหว่างอารมณ์เศร้าสร้อย หวาน ปรัชญา และความขบขัน" อีกทั้งกล่าวด้วยว่า "เนื้อเรื่องดำเนินอยู่บนครรลองของความสมจริงอันโศกเศร้า" ขณะเดียวกันก็ชี้ว่ารายละเอียดตามโครงเรื่องที่ชวนให้ใจหายนั้น "มิได้ลดทอนความหวานซึ้ง และเมื่ออยู่ในมือของกรีน รายละเอียดเหล่านั้นมีแต่สร้างความประทับใจยิ่งขึ้น"
การพักรบคริสต์มาส
การพักรบคริสต์มาส  เป็นกลุ่มการหยุดยิงอย่างไม่เป็นทางการในวงกว้างซึ่งเกิดขึ้นตามแนวรบด้านตะวันตกประมาณคริสต์มาส ค.ศ. 1914 ระหว่างสงครามโลกครั้งที่หนึ่ง สัปดาห์ก่อนคริสต์มาส กลุ่มทหารเยอรมันและอังกฤษเริ่มแลกเปลี่ยนคำอวยพรเทศกาลและเพลงระหว่างสนามเพลาะสองฝ่าย บางโอกาส ความตึงเครียดลดลงถึงขั้นที่ทหารสามารถถือของขวัญเดินข้ามไปยังสนามเพลาะฝ่ายตรงข้าม ในวันคริสต์มาสอีฟและวันคริสต์มาส ทหารทั้งสองฝ่ายจำนวนมาก ตลอดจนทหารฝรั่งเศสเล็กน้อย เสี่ยงออกไปใน "no man's land" ("แผ่นดินไม่มีเจ้าของ") โดยอิสระ ที่ซึ่งมีการรวมกลุ่ม แลกเปลี่ยนอาหารและของที่ระลึกกัน เช่นเดียวกับพิธีกรรมฝังศพร่วมกัน การนัดพบหลายที่จบลงด้วยการร้องเพลงเทศกาล ทหารจากทั้งสองฝ่ายยังเป็นมิตรพอที่จะเล่นเกมฟุตบอลกับอีกฝ่ายหนึ่งด้วย โดยตามที่มีการบันทึกไว้เป็นฝ่ายทหารเยอรมันเอาชนะไป 3-2 ประตู
ขบวนการ 3 ช่า
ขบวนการ 3 ช่า เป็นวาไรตี้โชว์ที่ผลิตโดยบริษัท เวิร์คพอยท์ เอ็นเทอร์เทนเมนท์ จำกัด โดยรายการนี้ เป็นรายการที่แก๊ง 3 ช่าและพิธีกร มาทำภารกิจช่วยแก้ปัญหาที่เกิดขึ้นในชีวิตประจำวันของดารารับเชิญแต่ละท่านในแบบตลกสนุกสนาน และได้เชิญบ๊อบบี้ จากวง ขบวนการ Room 3.50 บาท มาร้องเพลงที่มีเนื้อหาเกี่ยวกับปัญหาของดารารับเชิญและคู่กรณีในแบบสนุกสนาน เพื่อให้ดารารับเชิญและคู่กรณีได้ปรับความเข้าใจและให้อภัยซึ่งกันและกัน โดยมีสโลแกนที่ว่า "ทุกปัญหา แก๊ง 3 ช่าช่วยได้" ควบคู่กับ "ทุกปัญหาแก้ไขได้ด้วยเสียงเพลง" ออกอากาศทุกวันเสาร์เวลา 16.15-17.00 น. ทางสถานีวิทยุโทรทัศน์ไทยทีวีสีช่อง 3 ออกอากาศตอนแรกเมื่อวันที่ 8 กุมภาพันธ์ พ.ศ. 2557 – 24 พฤษภาคม พ.ศ. 2557 และกลับมาออกอกอากาศอีกครั้งหนึ่งในชื่อรายการใหม่ "3 ช่า แฟมิลี่" ทาง เวิร์คพอยท์ ครีเอทีฟ ทีวี ออกอากาศวันอาทิตย์ เวลา 20.15 - 21.15 น.เริ่มวันอาทิตย์ที่ 13 กรกฎาคม 2557 เป็นต้นไป
ผักบุ้งจีน
ผักบุ้งจีน เป็นพืชที่อยู่ในวงศ์ผักบุ้ง (Convolvulaceae) มีชื่อทางวิทยาศาสตร์ว่า "Ipomoea aquatica" Forsk. Var. reptan เป็นพืชที่พบทั่วไปในเขตร้อน และเป็นผักที่คนไทยนิยมนำมาประกอบอาหารเช่นเดียวกับผักบุ้งไทย ผักบุ้งจีนมีใบสีเขียว ก้านใบมีสีเหลืองหรือขาว ก้านดอกและดอกมีสีขาว โดยทั่วไปแล้วผักบุ้งจีนจะนิยมนำมาประกอบอาหารมากกว่าผักบุ้งไทย จึงมีการปลูกอย่างแพร่หลายในประเทศไทย สำหรับเกษตรกรปลูกเพื่อนำลำต้นไปขาย และบริษัทปลูกเพื่อพัฒนาและขายเมล็ดพันธุ์ ตลาดที่สำคัญในการส่งออกผักบุ้งจีน คือ ฮ่องกง มาเลเซีย และสิงคโปร์
ผักบุ้งจีนมีชื่อเรียกที่หลากหลาย ชาวตะวันตกเรียกผักบุ้งจีนว่า water convolvulus และ kang-kong ขึ้นอยู่กับบุคคล ถิ่นกำเนิดของผักบุ้งจีนอยู่ในเขตร้อน พบได้ทั่วไปในทวีปแอฟริกา เขตร้อนในทวีปเอเชีย และในทวีปออสเตรเลีย รากของผักบุ้งจีนเป็นรากแก้ว และมีรากแขนงแตกออกล้อมรอบรากแก้ว เมล็ดพันธุ์มีสีน้ำตาลลักษณะสามเหลี่ยมฐานมน ความกว้างโดยเฉลี่ย 0.4 เซนติเมตร และยาว 0.5 เซนติเมตร ใบมีลักษณะเป็นใบเดี่ยว ขอบใบเรียบ รูปใบคล้ายหอกเรียวยาว โคนใบมีลักษณะเป็นรูปหัวใจ ใบมีความยาวประมาณ 7-15 เซนติเมตร และก้านใบยาว 3-8 เซนติเมตร ดอกเป็นดอกสมบูรณ์มีลักษณะเป็นช่อดอก ดอกตรงกลาง 1 ดอกและดอกทางด้านข้างอีก 2 ดอก ดอกเป็นรูปกรวยต่างจากผักบุ้งไทยที่เป็นรูปแตร แต่ด้านนอกของดอกมีสีม่วงและด้านในเป็นสีขาวเหมือนกัน การขยายพันธุ์นิยมใช้เมล็ดพันธุ์มากกว่าวิธีการอื่น
ประกอบอาหาร
พระศรีวสุนธรา
แม่พระธรณี
ปลาซิวพม่า
ปลาซิวพม่า หรือ ปลาซิวควายพม่า  ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)
มีลักษณะคล้ายกับปลาซิวทอง ("R. einthovenii") ซึ่งอยู่ในสกุลเดียวกัน คือ ครีบทุกครีบใส มีแถบสีดำพาดตามความยาวลำตัว แต่มีความแตกต่างกัน คือ ปลาซิวพม่ามีครีบอกสั้นกว่าความยาวส่วนหัว และเกล็ดระหว่างเส้นข้างลำตัวที่คาดหางมี 9 แถว ในขณะที่ปลาซิวทองมีครีบอกที่ยาวกว่าความยาวหัว เกล็ดที่เส้นข้างลำตัวที่คาดหางมี 7 แถว
มีความยาวเต็มที่ประมาณ 15 เซนติเมตร พบกระจายพันธุ์ในแม่น้ำสายใหญ่ในภูมิภาคเอเชียตะวันออกเฉียงใต้ เช่น แม่น้ำโขง, เจ้าพระยา และตอนเหนือของคาบสมุทรมลายู นอกจากนี้แล้วยังพบในภูมิภาคเอเชียใต้ เช่น ลุ่มน้ำสาะวินและแม่น้ำสายใหญ่ในประเทศพม่า และแม่น้ำสายใหญ่ในรัฐมหาราษฏระ และรัฐกรณาฏกะ ประเทศอินเดีย
Rasbora daniconius
ปลาซิวควายพม่า
Slender rasbora
ไมเคิลแจ็กสันส์โกตส์
ไมเคิล แจ็คสัน โกสต์ส  เป็นภาพยนตร์สั้นที่นำแสดงโดย ไมเคิล แจ็คสัน ร่วมเขียนโดย นักเขียนนวนิยายสยองขวัญ สตีเฟน คิง และกำกับโดยผู้กำกับภาพยนตร์ และเทคนิคพิเศษกูรู สแตน วินสตัน ออกฉายในวันที่ 9 พฤษภาคม ค.ศ. 1997
ปลาน้ำหมึกยักษ์
ปลาน้ำหมึกยักษ์ หรือ ปลาชะนาก หรือ ปลาสะนาก  ชื่อสกุลของปลาน้ำจืดจำพวกหนึ่ง ในวงศ์ปลาตะเพียน (Cyprinidae) มีชื่อสกุลว่า "Raiamas" (/ไร-อา-มาส/) เดิมเคยจัดให้อยู่ในสกุล "Barilius"
มีรูปร่างโดยรวม คือ ลำตัวยาวทรงกระบอก หัวและปากแหลม ปากกว้างมาก มีปุ่มในปากล่าง มุมปากยาวเลยนัยน์ตา จะงอยปากล่างงุ้มคล้ายตะขอ ไม่มีหนวด เกล็ดเล็ก ลำตัวสีเงินวาว ข้างลำตัวมีจุดสีน้ำเงินเข้มที่ใหญ่กว่าเกล็ด หางเว้าเป็นแฉกลึก ในตัวผู้มีตุ่มข้างแก้มคล้ายสิวแตกต่างจากตัวเมียโดยเฉพาะในฤดูผสมพันธุ์ และสีลำตัวก็จะเปลี่ยนไปเห็นได้ชัดเจน
เป็นปลาที่มีพฤติกรรมชอบอยู่รวมกันเป็นฝูง มีความปราดเปรียวว่องไวมาก อาศัยหากินอยู่ในระดับผิวน้ำและกลางน้ำ โดยล่าปลาขนาดเล็กชนิดต่าง ๆ เป็นอาหาร ขนาดความยาวลำตัวสูงสุดราว 1 ฟุต
จำแนกได้ทั้งหมด 17 ชนิด
และด้วยความที่มีรูปร่างคล้ายกับปลาเทราต์หรือปลาแซลมอน ซึ่งเป็นคนปลาคนละอันดับ (ปลาแซลมอนและปลาเทราต์อยู่ในอันดับปลาคาราซิน) จึงได้ชื่อสามัญเรียกในภาษาอังกฤษว่า "Trout carp"
เป็นปลาที่ใช้บริโภคในท้องถิ่น นิยมตกเป็นเกมกีฬา และเลี้ยงเป็นปลาสวยงามด้วย
ปลาชะนาก
Trout carp
การซื้ออะแลสกา
การซื้ออะแลสกา  เป็นการที่สหรัฐอเมริกาได้มาซึ่งรัชเชียนอเมริกาจากจักรวรรดิรัสเซีย ใน ค.ศ. 1867 โดยสนธิสัญญาซึ่งวุฒิสภาสหรัฐอนุมัติ
รัสเซียต้องการขยายดินแดนอะแลสกา ด้วยเกรงว่าดินแดนดังกล่าวอาจถูกยึดหากเกิดสงครามกับอังกฤษ กิจกรรมหลักของรัสเซียในดินแดนดังกล่าวคือการค้าขนสัตว์และงานสอนศาสนาในหมู่ชนพื้นเมืองอะแลสกา สหรัฐอเมริกาได้ดินแดนเพิ่มขึ้นมา 1,518,800 ตารางกิโลเมตรจากการซื้ออะแลสกา ปฏิกิริยาต่อการซื้ออะแลสกาในสหรัฐอเมริกานั้นผสมกัน โดยผู้คัดค้านเรียกว่า "ความเขลาของซูเวิร์ด" ด้วยรู้สึกว่า วิลเลียม เอช. ซูเวิร์ด รัฐมนตรีว่าการกระทรวงการต่างประเทศสหรัฐ ผู้เจรจาหลักฝ่ายอเมริกา ได้รับข้อต่อรองที่เลวที่สุด
อะแลสกามีการจัดการการปกครองในรูปแบบต่าง ๆ ได้แก่ Department of Alaska (ค.ศ. 1867-1884), เขตอะแลสกา (ค.ศ. 1884-1912), ดินแดนอะแลสกา (ค.ศ. 1912-1959) และรัฐอะแลสกา โดยเข้าร่วมเป็นรัฐที่ 50 ของสหรัฐอเมริกาใน ค.ศ. 1959
ในขณะที่รัสเซียอยู่ในสถานะทางการเงินที่ค่อนข้างแย่ และเกรงการสูญเสียอาณานิคมอเมริการัสเซียโดยปราศจากการชดเชยในความขัดแย้งในอนาคต โดยเฉพาะกับประเทศอังกฤษ ซึ่งเป็นหนึ่งในประเทศที่ต่อสู้ในสงครามไครเมีย (ค.ศ. 1853-1856) ขณะที่อะแลสกาเริ่มดึงดูดความสนใจของผู้คนในเวลานั้น จำนวนประชากรที่อาศัยอยู่ใกล้อาณาเขตรัฐบริติชโคลัมเบีย แคนาดา เพิ่มสูงขึ้นอย่างรวดเร็วในเวลาไม่กี่ปีหลังจากการสู้รบจบลง นอกจากนี้การตื่นทอง (Gold rush) ในช่วงเวลาดังกล่าวเป็นการกระตุ้นการขยายอาณานิคมของอังกฤษในเกาะแวนคูเวอร์ (Vancouver Island) ที่ซึ่งกองทัพเรือฝรั่งเศสและอังกฤษล่าถอยไปแล้วหลังการสู้รบที่ Petropavlovsk ในเขตรัสเซียตะวันออกไกล รัสเซียตัดสินใจว่าในอนาคตการสู้รบกับอังกฤษนั้นยากที่จะป้องกันดินแดนอะแลสกาไว้ได้ ซึ่งอาจจะเป็นเป้าหมายหลักและถูกครอบครองอย่างง่ายๆ ด้วยเหตุนี้จักรพรรดิซาร์อะเลคซันดร์ที่ 2 แห่งรัสเซียตัดสินพระทัยที่จะขายดินแดน โดยมีการเริ่มประมูลทั้งประเทศอังกฤษและอเมริกา อังกฤษแสดงออกถึงความสนใจเล็กน้อยในการซื้ออะแลสกา ใน ค.ศ. 1859 รัสเซียเสนอที่จะขายดินแดนแก่สหรัฐอเมริกา อย่างไรก็ตามการซื้อดินแดนต้องหยุดชะงักลงเนื่องจากสงครามกลางเมืองอเมริกัน
หลังจากการติดตามชัยชนะของฝ่ายเหนือในสงครามกลางเมือง พระเจ้าซาร์ชี้นำให้รัฐมนตรีรัสเซียนามว่า Eduard de Stoeckl เดินทางไปสหรัฐอเมริกา เพื่อที่จะเจรจาต่อรองกับวิลเลียม เอช. ซูเวิร์ด ในช่วงเดือนมีนาคม ค.ศ. 1867 การเจรจาดำเนินไปตลอดคืนและจบลงด้วยการลงนามสนธิสัญญาเมื่อเวลาตี 4 ของวันที่ 30 มีนาคม ค.ศ. 1867 ด้วยการซื้อดินแดนอะแลสกาในราคา 7.2 ล้านดอลลาร์สหรัฐ หรือราคาประมาณ 2 เซนต์ ต่อเอเคอร์ (4.74 ดอลลาร์ ต่อตารางกิโลเมตร)
น้ำหมึกยักษ์
เฮฟเวนแคนเวต (เพลงไมเคิล แจ็กสัน)
เฮฟเวนแคนเวต  เป็นเพลงที่บันทึกเสียงโดย ไมเคิล แจ็กสัน วางจำหน่ายในวันที่ 30 ตุลาคม ค.ศ. 2001 ในสตูดิโอส์อัลบั้ม "Invincible" แต่งโดย Michael Jackson, Teddy Riley, Andreao Heard, Nate Smith, Teron Beal, Eritza Laues และ Kenny Quiller
ผักบุ้งไทย
ผักบุ้งไทย เป็นพืชที่อยู่ในวงศ์ผักบุ้ง (Convolvulaceae) มีชื่อทางวิทยาศาสตร์ว่า "Ipomoea aquatica" พบได้บริเวณแม่น้ำลำคลองเพราะเจริญเติบโตในน้ำได้ดีกว่าบนดิน มักสานตัวเป็นกลุ่มและลอยตัวบนผิวน้ำ ชูส่วนยอดหรือบริเวณสีเขียวเพื่อสังเคราะห์แสง โดยทั่วไปแล้วผักบุ้งไทยได้รับความนิยมในการนำมาประกอบอาหารน้อยกว่าผักบุ้งจีน เพราะลำต้นมีความแข็งมากกว่าและนิยมนำมาประกอบอาหารบางประเภทเท่านั้น
ผักบุ้งไทย มีชื่อเรียกที่หลากหลาย ชาวตะวันตกเรียกผักบุ้งไทยว่าผักขมแม่น้ำ (river spinach) และมอนิ่งกลอรี่น้ำ (water morning glory) ขึ้นอยู่กับบุคคล ถิ่นกำเนิดของผักบุ้งไทยอยู่ในเขตร้อน ผักบุ้งไทยเป็นไม้ล้มลุกที่อาศัยอยู่ในน้ำหรือในดินที่มีความชื้นแฉะมากๆ ลำต้นกลวงสีเขียวเพราะต้องใช้ในการสังเคราะห์แสงร่วมกับใบ และมีข้อปล้องชัดเจนและมีรากงอกออกมาตามข้อปล้องต่างๆ (ที่ลำต้นกลวงเพื่อให้ลอยน้ำได้) เมล็ดพันธุ์มีสีดำลักษณะกลม มีใบเดี่ยวสีเขียวคล้ายหัวลูกศรเรียวยาวและฐานใบเว้าเป็นรูปหัวใจยาว 3-15 เซนติเมตร กว้าง 3-9 เซนติเมตร ดอกมีลักษณะเป็นช่อดอกลักษณะทรงระฆังต่างจากผักบุ้งจีน ที่เป็นทรงกรวย โดยออกตามซอกใบ กลีบดอกมีหลายสี ได้แก่ สีขาว สีม่วงแดง และสีชมพูกลีบม่วง การขยายพันธุ์สามารถนำเมล็ดพันธุ์ไปปลูกหรือแยกกิ่งแก่ไปปักชำได้เช่นเดียวกัน
วอตช์ด็อกส์
Watch Dogs (ชื่อเกมสามารถให้ทันสมัยเป็น WATCH_DOGS) เป็นเกมแนวอิสระ (Open World)และแอ็คชั่นผจญภัย (Action-adventure game) ผลิตโดย Ubisoft Montreal และจัดจำหน่ายโดย Ubisoft ถูกวางจำหน่ายเมื่อวันที่ 27 พฤษภาคม พ.ศ. 2557 รองรับใน ไมโครซอฟท์ วินโดวส์,และเพลย์สเตชัน 3, เพลย์สเตชัน 4, เอกซ์บอกซ์ 360,เอกซ์บอกซ์ วัน และสุดท้าย วียู รุ่นที่วางแผนไว้ในการเปิดตัวไตรมาสที่สี่ในปี พ.ศ. 2557 โดยเมืองในตัวเกมนั้นเป็นเมืองชิคาโก,รัฐอิลลินอย โดยในรูปแบบวิดีโอเกมผู้เล่นคนเดียว(หรือ Single Player) โดยเรารับบทบาทเป็นแฮคเกอร์และความพยายามในการแสวงหาที่จะแก้แค้นหลังการอุบัติเหตุของหลานสาว โดยความอิสระที่ให้ผู้เล่นได้เตร็ดเตร่ไปทั่วเมืองชิคาโกซึ่งนั้นรวมไปถึงชนบท และชุมชมแออัดอีกด้วย
โดยตัวเกมเป็นเกมมุมมองบุคคลที่สามและในการเดินทางสามารถเดินหรือขับรถก็ได้ โดยผู้เล่นเล่นเป็น เอเดน เพียร์ซ ผู้มีความสามารถสูง สวมหมวกสีเทา ซึ่งเป็นแฮคเกอร์ที่สามารถแฮ็คเข้าไปในระบบของ CtOS ระบบศูนย์กลางเมืองซึ่งสามารถจะเชื่อมต่อไปยังเมืองชิคาโกได้ , โดยผู้เล่นสามารถเล่นได้ทั้งสิ่งที่ถูกและผิดกฎหมาย หรือความผิดทางอาญาหรือศาลเตี้ย
ในเรื่องราวของวอตช์ดอกส์ จะตั้งขึ้นที่ชิคาโก ซึ่งศูนย์รวมของเครือข่ายคอมพิวเตอร์ได้เชื่อมโยงทุกๆคนและทุกๆสิ่งเข้าด้วยกัน Watch Dogs สามารถคาดการณ์ได้ถึงผลกระทบอันใหญ่หลวงของเทคโนโลยีที่เข้ามามีบทบาทสำคัญในชีวิตประจำวัน โดยมีเครือข่ายอันมหึมาของชิคาโกเป็นที่รู้จักกันดีในชื่อ Central Operating System (ctOS) ซึ่งมีอิทธิพลในการควบคุมเทคโนโลยีสารสนเทศที่มีอยู่ในเมืองแทบทั้งสิ้น โดยจะรวมไปถึงข้อมูลที่เป็นความลับของชาวเมืองชิคาโกได้ด้วย โดยผู้เล่นจะได้สวมบทบาทเป็น เอเดน เพียร์ซ (Aiden Pearce) แฮกเกอร์สุดเจ้าเล่ห์แล้วยังเป็นอดีตผู้ก่อการร้ายมือฉมังที่มีประวัติอันดำมืด เขาต้องการที่จะสร้างความยุติธรรมในแบบของเขาเอง ด้วยการควบคุมติดตามและเจาะเข้าไปยังระบบทำให้ผู้เล่นสามารถควบคุม ctOS ได้ด้วยมือของคุณเอง คุณสามารถดึงข้อมูลจากกล้องวงจรปิด ดาวน์โหลดข้อมูลส่วนบุคคลเพื่อตามหาเป้าหมาย ควบคุมสัญญาณไฟจราจร รวมไปถึงการหยุดยั้งระบบการคมนาคมขนส่งสาธารณะ และอื่นๆอีกมากมาย
ในวันที่ 27 พฤษภาคมพ.ศ. 2557 บริษัทิ Ubisoft จะเริ่มเปิดจองก่อนวันงาน จากการที่เลือนการวางำหน่าย จาก 29 มีนาคม 2556
ในกล่องแบบแบบ collectors' editions ของเกม "Watch Dogs" และระบบการเล่นเสริมจำนวน 4 ระบบ เพิ่มนอกเหนือจากการเล่นระบบปกติโดยมีทั้ง ภารกิจ เครื่องมือ และ เนื้อหาที่เพิ่มเติมขึ้นมากกว่าเดิม โดยมีทั้งหมด 4 แบบ The "Dedsec", "Vigilante", "Uplay", "Special "and" Limited" มีทั้งในระบบเกมคอนโซลและเหมบนพีซี
โดยมีการวางจำหน่าย แบบพิเศษ ผ่านทาง GameStop โดยการสั่งซื้อล่วงหน้า โดยมีการ เพิ่ม สมุดรวมการสร้างของAlex Ross อีกด้วย
หม่อมราชวงศ์เพ็ญพิไชย เพ็ญพัฒน์
หม่อมราชวงศ์เพ็ญพิไชย เพ็ญพัฒน์ เป็นนายกสมาคมโฆษณาแห่งประเทศไทยคนที่ 4
หม่อมราชวงศ์เพ็ญพิไชย เพ็ญพัฒน์ เป็นบุตรของหม่อมเจ้าเผ่าเพ็ญพัฒน์ เพ็ญพัฒน์กับหม่อมหลวงพอจิตร ปัทมสิงห์ เกิดเมื่อวันที่ 2 มิถุนายน พ.ศ. 2476 เมื่อโตขึ้นได้เข้าศึกษาที่โรงเรียนเทพศิรินทร์ ต่อมาได้เดินทางไปศึกษาด้านธุรกิจและการโฆษณาที่ประเทศอังกฤษ
หม่อมราชวงศ์เพ็ญพิไชย ได้เข้าทำงานด้านการโฆษณาธุรกิจ จนกระทั่งเมื่อ พ.ศ. 2514 ก็ได้รับเลือกให้ดำรงตำแหน่งนายกสมาคมโฆษณาแห่งประเทศไทยเป็นคนที่ 4 และดำรงตำแหน่งต่อเนื่อง 2 วาระ เป็นเวลา 2 ปี
ผลงานที่โดดเด่นคือสัญลักษณ์ของสมาคม ซึ่งในอดีตสัญลักษณ์ของสมาคมไม่ได้เป็นรูปคนเป่าสังข์เช่นในปัจจุบัน แต่ใช้สัญลักษณ์ของลิง 3 ตัวขี่คอกัน ตัวแรกป้องตา ตัวที่สองป้องหู และตัวที่สามป้องปาก และได้ใช้สัญลักษณ์นี้เรื่อยมา จนกระทั่ง ถึงปีที่ 4 ซึ่งเป็นสมัย ของท่านนายกสมาคมฯ หม่อมราชวงศ์เพ็ญพิไชย เพ็ญพัฒน์ คณะกรรมการจึงได้ลงมติ เปลี่ยนเป็นรูปสัญลักษณ์ เทวดาเป่าสังข์รูปมน และปรับเปลี่ยนมาเป็น เทวดาเป่าสังข์รูปเหลี่ยม จนถึงปัจจุบัน
หม่อมราชวงศ์เพ็ญพิไชย เพ็ญพัฒน์ สมรสกับ เชอร์ลีย์ แอนน์ วีเลอร์ ชาวอังกฤษ และ เพ็ญศิรี แก้วสถิตย์
ชะตากรรมที่โลกไม่ลืม
ชะตากรรมที่โลกไม่ลืม  เป็นผลงานแนวชีวิต-ประวัติศาสตร์ ของผู้กำกับสตีเว่น สปีลเบิร์ก ดัดแปลงผลงานของทอมัส คนีลลีย์ นิยายเรื่อง "Schindler's Ark" นำแสดงโดยเลียม นีสัน, เรล์ฟ ไฟนส์ และ เบน คิงสลีย์
ในกรากุฟในช่วงสงครามโลกครั้งที่สอง เยอรมันได้บีบบังคับชาวโปแลนด์เชื้อสายยิวท้องถิ่นให้เข้าสู่กรากุฟเกตโตที่แออัดแน่นเกินไป อ็อสคาร์ ชินด์เลอร์ เป็นบุคคลที่มีเชื้อสายเยอรมันจากเชโกสโลวาเกีย ได้เดินทางเข้ามาถึงในเมืองนี้ด้วยความหวังที่จะทำให้เกิดโชคลาภ สมาชิกพรรคนาซี ชินด์เลอร์ได้ติดสินบนกับแวร์มัคท์ (กองทัพเยอรมัน)ืและเจ้าหน้าที่หน่วยเอ็สเอ็สและได้รับกรรมสิทธิ์ในโรงงานเพื่อผลิตภาชนะเครื่องเคลือบ เพื่อช่วยให้เขาดำเนินธุรกิจต่อไปได้ ชินด์เลอร์จึงขอความช่วยเหลือจาก อิทแช็ก สเติร์น เจ้าหน้าที่ชาวยิวท้องถิ่นที่ติดต่อกับตลาดมืดและชุมชนธุรกิจชาวยิว สเติร์นได้ช่วยชินด์เลอร์ในการจัดการด้านการเงินสำหรับโรงงาน ชินด์เลอร์ได้ดำรงความสัมพันธ์ฉันท์มิตรกับนาซีและสนุกเพลิดเพลินกับความมั่นคั่งและสถานะที่ได้เป็นคือ "Herr Direktor" สเติร์นได้ทำการจัดการด้านบริหาร ชินด์แลอร์ได้ว่าจ้างคนงานชาวยิวเพราะพวกเขามีราคาถูก ในขณะที่สเติร์นมั่นใจว่าคนจำนวนมากที่สุดเท่าที่เป็นไปได้ ถือเป็นสิ่งที่จำเป็นต่อความพยายามในการทำสงครามของเยอรมัน ซึ่งจะช่วยให้พวกเขารอดพ้นจากการถูกส่งไปยังค่ายกักกันหรือสังหาร
เอ็สเอ็ส-อุนเทอร์ชตวร์มฟือเรอร์ (ร้อยตรี) อาม็อน เกิท ได้เดินทางมาถึงกรากุฟเพื่อคุมงานการก่อสร้างค่ายกักกันปวาซอฟ เมื่อค่ายสร้างเสร็จสมบูรณ์ เขาสั่งให้ทำการล้มล้างเขตเกตโต มีหลายคนถูกยิงและถูกสังหารในกระบวนการล้มล้างเกตโต ชินด์เลอร์ได้รู้เห็นเป็นพยานการสังหารหมู่และได้รับความรู้สึกสะเทือนใจอย่างมากมาย เขาสังเกตเห็นเด็กหญิงคนหนึ่งในชุดเสื้อคลุมสีแดง ในขณะที่เธอได้ซ่อนตัวจากพวกนาซี และต่อมาก็พบเห็นร่างของเธออยู่ท่ามกลางศพที่ถูกบรรทุกในรถเข็นออกมา  ชินด์เลอร์ได้ระมัดระวังในการรักษามิตรภาพของเขากับเกิท และผ่านทางการติดสินบนและของขวัญอันฟุ่มเฟือย ยังคงได้รับการสนับสนุนจากหน่วยเอ็สเอ็ส เกิทได้กระทำทารุณอย่างโหดร้ายต่อ เฮเลน เฮิร์ช สาวใช้ชาวยิวของเขา และยิงปืนใส่ผู้คนจากระเบียงบ้านของเขาเองโดยทำการสุ่มและนักโทษก็หวาดกลัวสำหรับชีวิตของพวกเขาเอง เมื่อเวลาผ่านไป จุดมุ่งหมายของชินด์แลอร์ได้เปลี่ยนจากการหาเงินมาเป็นความพยายามรักษาชีวิตผู้คนให้ได้มากที่สุดเท่าที่จะทำได้ เพื่อปกป้องคนงานของเขาให้ดีขึ้นไปอีก ชินด์แลอร์ได้ติดสินบนกับเกิทเพื่อขออนุญาตให้เขาสร้างค่ายขนาดย่อย
ในขณะที่เยอรมันเริ่มที่จะแพ้สงคราม เกิทได้รับคำสั่งให้ส่งชาวยิวที่เหลือในค่ายปวาซอฟไปยังค่ายกักกันเอาชวิทซ์ ชินด์เลอร์ได้ขออนุญาตจากเกิทให้เขาทำการย้ายคนงานของเขาไปยังโรงงานผลิตอาวุธใหม่ที่เขาวางเผนจะสร้างขึ้นในบรึนน์ลิตซ์ใกล้กับเมือง Zwittau ที่เป็นบ้านเกิดของเขา เกิทนั้นอนุญาต แต่เรียกร้องเงินสินบนจำนวนมาก ชินด์เลอร์และสเติร์นได้ร่วมกันทำ "รายชื่อของชินด์เลอร์" -รายชื่อของผู้คนประมาณ 850 คนที่จะถูกโยกย้ายไปยัง Brinnlitz และช่วยให้รอดพ้นจากการขนส่งโยกย้ายไปยังเอาชวิทซ์
รถไฟที่บรรทุกผู้หญิงและเด็กสาวได้ถูกเปลี่ยนเส้นทางไปยังเอาช์วิทซ์-เบียร์เคอเนาโดยไม่ได้ตั้งใจ ชินด์เลอร์ได้ติดสินบนกับ รูด็อล์ฟ เฮิส ผู้บัญชาการค่ายเอาช์วิทซ์พร้อมกับถุงบรรจุเพชรเพื่อลุ้นให้พวกเขาได้รับการปล่อยตัว ที่โรงงานแห่งใหม่ ชินด์เลอร์ได้ห้ามไม่ให้ทหารการ์ดเอ็สเอ็สเข้าไปในพื้นที่โรงงานของเขาและสนับสนุนให้ชาวยิวทำพิธีในวันสะบาโตได้ ในอีกเจ็ดเดือนต่อมา เขาได้ใช้เวลาส่วนใหญ่ในการติดสินบนกับเจ้าหน้าที่นาซีและซื้อแต่กล่องใส่ปลอกกระสุนจากบริษัทอื่น ๆ เนื่องจากเป็นแผนอุบายของชินด์เลอร์เอง โรงงานไม่ได้ผลิตอาวุธยุทโธปกรณ์แต่อย่างใดเลยในช่วงเวลานี้ ซินเลอร์ได้หมดเงินในปี ค.ศ. 1945 เช่นเดียวกับที่เยอรมนีได้ยอมจำนน สงครามในยุโรปได้ยุติลงในที่สุด ในฐานะที่เป็นสมาขิกพรรคนาซีและผู้ได้รับผลประโยชน์จากสงคราม ชินด์เลอร์ต้องหลบหนีจากกองทัพแดงที่กำลังรุกเข้ามาเพื่อหลีกเลี่ยงการถูกจับกุม พวกทหารการ์ดเอ็สเอ็สในโรงงานของชินด์เลอร์ได้รับคำสั่งให้ทำการสังหารคนงานชาวยิวให้หมด แต่ชินด์เลอร์ได้ห้ามปรามพวกเขาไม่ให้ทำเช่นนั้น เพื่อที่พวกเขาจะได้กลับไปหาครอบครัว[พวกเขาเอง]ในฐานะที่เป็นมนุษย์ แทนที่จะเป็นฆาตกร เขากล่าวคำอำลากับคนงานของเขาและเตรียมที่จะมุ่งหน้าไปยังทางด้านตะวันตก โดยหวังว่าจะยอมจำนนต่ออเมริกัน คนงานได้มอบคำแถลงพร้อมกับลงนามแก่ซินด์เลอร์เพื่อยืนยันบทบาทของเขาในการช่วยชีวิตชาวยิวและเสนอด้วยแหวนสลักด้วยคำพูดภาษาฮีบรูที่มีอักษรทัลมุด:"ใครก็ตามที่ช่วยชีวิตผู้คนหนึ่งคนเท่ากับช่วยชีวิตคนโลกทั้งใบ" ชินด์เลอร์รู้สึกประทับใจและละอายใจเพราะเขารู้สึกว่าเขาควรทำจะทำได้มากกว่านี้ เขาหยุดร้องไห้สะอึกสะอื้นและรู้สึกสบายใจขึ้นโดยคนงาน หลังจากที่เขาและภรรยาจากไปแล้ว เหล่าชินด์เลอร์ยูเดินต่างค้างคืนที่บริเวณโรงงานและตื่นขึ้นในเช้าวันรุ่งขึ้น โดยเจ้าหน้าที่โซเวียตได้ประกาศว่าพวกเขาได้รับอิสรภาพ ชาวยิวได้ออกจากโรงงานแล้วเดินไปที่เมืองใกล้เคียง
บทส่งท้ายได้เผยให้เห็นว่า ซินด์เลอร์ได้แยกทางกับภรรยาในช่วงหลังสงครามเช่นเดียวกับความพยายามของเขาที่ต้องล้มเหลวหลายครั้งที่จะเริ่มต้นธุรกิจใหม่ ในขณะที่อาม็อน เกิทถูกจับกุม ขึ้นศาล และถูกประหารชีวิตด้วยข้อหาก่ออาชญากรรมต่อมนุษยชาติ ซินด์เลอร์ได้รับเกียรติจาก Yad Vashem สำหรับความพยายามของเขาที่จะช่วยคนงานของเขาให้รอดพ้นจากความตาย ในปัจจุบัน ผู้รอดชีวิตจำนวนมากจากชินด์เลอร์ยูเดิน และนักแสดงได้แวะเยี่ยมหลุมศพของชินด์เลอร์ และวางศิลาบนป้าย สัญลักษณ์ชาวยิวแบบดั้งเดิมของการเคารพในเยี่ยมชมหลุมศพ ผู้มาเยือนคนสุดท้ายคือ เลียม นีสัน ได้วางกุหลาบสองดอกไว้บนเครื่องหมาย
Schindler’s List
ไมเคิล แจ็คสัน โกสต์ส
วิชิต ชี้เชิญ
ดร.วิชิต ชี้เชิญ เป็นผู้เชี่ยวชาญพิเศษด้านกระบี่กระบองและมวยไทย แห่งสถาบันอาศรมศิลป์ ผู้ทำการฝึกสอนวิชากระบี่กระบองให้แก่นักมวยไทยชาวต่างชาติ รวมถึงได้รับการยกย่องให้เป็นครูภูมิปัญญาไทยของสำนักงานเลขาธิการสภาการศึกษา และเป็นครูผู้สอนวิชากระบี่กระบองคนแรกของอาจารย์โชคอนันต์ อังสกุลอาภรณ์
ทั้งนี้ อาจารย์วิชิต ชี้เชิญ ได้รับการจัดให้เป็นผู้นำด้านกระบี่กระบองระดับสูงสุด ของการพลศึกษาแห่งประเทศไทย
พ.ศ. 2550 วิชิต ชี้เชิญ ซึ่งเป็นอาจารย์จากสถาบันอาศรมศิลป์ ได้เป็นหนึ่งในผู้ดำเนินกิจกรรมกีฬาภูมิปัญญาไทยเฉลิมพระเกียรติสมเด็จพระเจ้าอยู่หัว และเป็นผู้แสดงให้เห็นถึงประโยชน์ของกีฬาไทยในแง่มุมต่าง ๆ โดยมีผู้เข้าร่วมกิจกรรมดังกล่าวที่ประมาณ 1,600 คน ณ จังหวัดเชียงราย
พ.ศ. 2556 วิชิต ชี้เชิญ ซึ่งเป็นตัวแทนจากสถาบันอาศรมศิลป์ ได้ร่วมมือกับมหาวิทยาลัยนอร์ทกรุงเทพ, กรมพลศึกษา และคณะวิทยาศาสตร์การกีฬา จุฬาลงกรณ์มหาวิทยาลัย จัดการแข่งขัน “นอร์ทกรุงเทพมหกรรมกีฬาไทย” ครั้งที่ 8 ชิงถ้วยเกียรติยศจากพิจิตร กุลละวณิชย์ ผู้เป็นองคมนตรี โดยเน้นให้สถาบันการศึกษาทั่วประเทศ รวมถึงกลุ่มประเทศอาเซียน ได้เห็นคุณค่าของกีฬาไทย ที่สืบทอดมาจากสมัยบรรพบุรุษจนถึงปัจจุบัน
วันที่ 6 กุมภาพันธ์ พ.ศ. 2556 ได้มีการจัดงานวันมวยไทย ขึ้นที่เวทีกลางแจ้ง ศูนย์วัฒนธรรมแห่งประเทศไทย ซึ่งวิชิต ชี้เชิญ ได้รับเกียรติให้เป็นครูผู้ประกอบพิธีอ่านโองการสรรเสริญบูชาครู รวมทั้งมีบรมครูมวยไทย 5 สายเข้าร่วม ซึ่งได้แก่ ยอดธง ศรีวราลักษณ์ (มวยไทยภาคกลาง), ประเสริฐ ยาและ (มวยไทยไชยา), จ.ส.อ.สมนึก ไตรสุทธิ (มวยไทยลพบุรี), พ.อ.(พิเศษ) อำนาจ พุกศรีสุข (มวยไทยโคราช), รศ.ดร.สมพร แสงชัย (มวยไทยท่าเสา และพระยาพิชัยดาบหัก) และจรัสเดช อุลิต (มวยไทยพลศึกษา)
นอกจากนี้ อาจารย์วิชิต ชี้เชิญ ยังได้รับการกล่าวถึง ในฐานะผู้มอบธรรมทานด้านมวยไทย ตามวิถีพุทธมาอย่างยาวนาน
ปลาอ้ายอ้าว
ปลาอ้ายอ้าว หรือ ปลาซิวอ้าว หรือ ปลาซิวควาย  ชื่อสกุลของปลาน้ำจืดจำพวกหนึ่ง ใช้ชื่อสกุลว่า "Luciosoma" (/ลิว-ซิ-โอ-โซ-มา/)
มีลักษณะโดยรวม คือ มีลำตัวเพรียวยาวคล้ายแท่งดินสอ ไม่มีเข็มก้านครีบแรก มีก้านครีบอ่อน 7 ก้าน ก้านครีบก้นมี 6 ก้านครีบ ปากกว้างโดยที่มุมปากยื่นยาวไปจนอยู่ในระดับใต้ตา ครีบหลังอยู่ในส่วนครึ่งหลังของลำตัว มีจุดเด่นคือ มีลายแถบสีดำข้างลำตัว ซึ่งแตกต่างออกไปตามชนิด ขนาดโดยเฉลี่ย โตเต็มที่ประมาณ 25-30 เซนติเมตร
เป็นปลาที่มีพฤติกรรมอยู่รวมกันเป็นฝูงบริเวณผิวน้ำ กินอาหารโดยล่าปลาและสัตว์น้ำขนาดเล็กเป็นอาหาร รวมถึงแมลงด้วย พบกระจายพันธุ์ในประเทศไทย, ลาว, กัมพูชา จนถึงเกาะบอร์เนียวและเกาะชวา
พบด้วยกันทั้งหมด 5 ชนิด ได้แก่
นิยมบริโภคกันเป็นปลาที่ใช้บริโภคในท้องถิ่น และเลี้ยงเป็นปลาสวยงาม
ผงาดจอมอสุรกายสายฟ้า
โรงพยาบาลเทพรัตน์นครราชสีมา
โรงพยาบาลเทพรัตน์นครราชสีมา เป็นโรงพยาบาลระดับทุติยภูมิของจังหวัดนครราชสีมา ให้บริการรักษาทั่วผู้ป่วยในและผู้ป่วยนอก
โรงพยาบาลเทพรัตน์นครราชสีมา ได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี พระราชทานชื่อโรงพยาบาลเมื่อวันที่ 11 กันยายน พ.ศ. 2555 ซึ่งเดิมนายมงคล ณ สงขลา รัฐมนตรีว่าการกระทรวงสาธารณสุขในสมัยนั้น มีนโยบายพัฒนาศักยภาพเป็นโรงพยาบาลระดับทุติยภูมิ โดยใช้ชื่อในขณะนั้นว่าโรงพยาบาลมหาราชนครราชสีมา 2 ซึ่งได้เปิดอย่างเป็นทางการ โดยนายแพทย์ปราชญ์ บุญยวงศ์วิโรจน์ ปลัดกระทรวงสาธารณสุข เมื่อวันที่ 1 สิงหาคม พ.ศ. 2550 ด้วยความร่วมมือจากบุคลากรของโรงพยาบาลมหาราชนครราชสีมา โรงพยาบาลสงเสริมสุขภาพแต่ด้วยความจำกัดของพื้นที่ของโรงพยาบาลส่งเสริมสุขภาพที่ไม่อาจขยายรองรับโรงพยาบาลระดับทุติยภูมิและมีผลกระทบต่อพันธกิจและงานเดิมของศูนย์อนามัยที่ 5 จึงมีแนวคิดที่จะปรับเปลี่ยนสถานที่ดำเนินการของโรงพยาบาลมหาราชนครราชสีมา 2
การดำเนินการช่วงเวลาต่อมากรมสุขภาพจิต มอบพื้นที่ให้สำนักงานปลัดกระทรวงสาธารณสุข ด้วยความเหมาะสมตามสภาพภูมิศาสตร์ และการกระจายประชากรของโรงพยาบาลมหาราชนครราชสีมา 2 ได้พิจารณาขอใช้พื้นที่ศูนย์จิตสังคมบำบัด โรงพยาบาลจิตเวชนคราชสีมาราชนครินทร์ ซึ่งมีพื้นที่กว้างขวางถึง 56 ไร่ ตั้งอยู่ริมถนนมิตรภาพห่างจากศูนย์อนามัยที่ 5 ไม่ไกลนัก เป็นพื้นที่ซึ่งได้พัฒนาสำหรับให้บริการด้านจิตเวชแล้วบางส่วน ผู้บริหารระดับสูงของกระทรวงสาธารณสุขจึงได้มีความเห็นพ้องต้องกันว่าโรงพยาบาลระดับทุติยภูมิควรอยู่ในพื้นที่นี้
การก่อสร้างโรงพยาบาลในขณะนั้น เพื่อพัฒนาเป็นโรงพยาบาลทั่วไป ขนาด 200 เตียง และอาจขยายจำนวนเตียงเพิ่มขึ้นในระยะต่อไปโดยใช้หลักของ GIS ระบบเครือข่ายการส่งต่อผู้ป่วยของจังหวัดนครราชสีมา โดยได้รับอนุมัติงบประมาณก่อสร้างอาคารผู้ป่วยนอกและอุบัติเหตุ 5 ชั้น วงเงิน 141 ล้านบาท และในปีต่อมาโรงพยาบาลได้ของบประมาณของกระทรวงสาธารณสุข เพื่อก่อสร้างอาคารผู้ป่วยใน 10 ชั้น รวมทั้งสิ้นเป็นเงิน 400 ล้านบาท
เขตพื้นที่รับผิดชอบ.
จำนวนประชากรในเขตรับผิดชอบทั้งหมด 548,643 คน
โกโปร อิงก์  เป็นบริษัทเทคโนโลยีอเมริกันก่อตั้งในปี ค.ศ. 2002 โดยสาริตา บริษัทผลิตกล้องแอ็กชันและพัฒนาแอปพลิเคชันมือถือ และซอฟต์แวร์ตัดต่อวิดีโอ
บริษัทเดิมชื่อวูดแมนแลบส์ อิงก์ เคยเน้นผลิตภัณฑ์แนวกีฬา โดยพัฒนาสายการผลิตกล้องแอ็กชันและซอฟต์แวร์ตัดต่อวิดีโอในเวลาถัดมา บริษัทยังพัฒนาโดรนชื่อ "คาร์มา" วางจำหน่ายในเดือนตุลาคม ค.ศ. 2016
เขตปกครองของรัฐบาลกลางเม็กซิโก
Pagophilus
Pagophilus groenlandicus
Phoca groenlandica
Saddleback seal
แมวน้ำหลังอาน
หล่อฮังก๊วย
หล่อฮังก๊วย  เป็นพืชที่อยู่ในวงศ์แตง (Cucurbitaceae) เป็นพืชพื้นเมืองของทางตอนใต้ของจีนและภาคเหนือของไทย
หล่อฮังก๊วยจัดได้ว่าเป็นพืชสมุนไพรจีนชนิดหนึ่ง ผลของหล่อฮังก๊วยมีลักษณะกลมเหมือนไข่เป็ด มีเปลือกแข็งล้อมรอบเนื้อผลไม้แต่มีความเปราะ ในช่วงที่ยังไม่สุกผลจะมีสีเขียวและเข้มขึ้นเรื่อย ๆ จนกลายเป็นสีเขียวเข้มแกมดำและผลจะรีลง ในการแพทย์แผนจีนจะนำผลของหล่อฮังก๊วยไปตากแห้งหรือลนไฟจนแห้ง จากนั้นจะทำการเคาะหากใช้ได้แล้วจะมีเสียงกังวาน สามารถนำมาต้มหรือผสมกับจับเลี้ยงเพื่อปรุงเครื่องดื่มแก้ร้อนในได้
"หล่อฮังก๊วย" มาจากภาษาจีนซึ่งสำเนียงกลางว่า "หลัวฮั่นกั่ว"  คำว่า "หลัวฮั่น" กร่อนจาก "อาหลัวฮั่น"  ซึ่งทับศัพท์จากสันสกฤตว่า "อรฺหนฺต" และชื่อในภาษาสันสกฤตของหล่อฮั่งก๊วย คือ "อรฺหนฺตผล" แปลว่า ผลไม้ของอรหันต์
ชื่อสามัญของหล่อฮังก๊วยในภาษาอังกฤษ คือ arhat fruit, Buddha fruit, monk fruit หรือ longevity fruit ส่วนในภาษาญี่ปุ่นใช้ว่า "ระกังกะ"
หล่อฮังก๊วยเป็นพืชที่อยู่ในวงศ์แตง (Cucurbitaceae) มีชื่อทางวิทยาศาสตร์ว่า "Monordica grosvenoril" Swingle หล่อฮังก๊วยจัดได้ว่าเป็นพืชสมุนไพรจีนชนิดหนึ่ง ผลของหล่อฮังก๊วยมีลักษณะกลมเหมือนไข่เป็ด มีเปลือกแข็งล้อมรอบเนื้อผลไม้แต่มีความเปราะ ในช่วงที่ยังไม่สุกผลจะมีสีเขียวและเข้มขึ้นเรื่อย ๆ จนกลายเป็นสีเขียวเข้มแกมดำและผลจะรีลง